Document ID: 32013R1216

REGOLAMENT TA’ IMPLIMENTAZZJONI TAL-KUMMISSJONI (UE) Nru 1216/2013
tat-28 ta’ Novembru 2013
li jidderoga mir-Regolament (KE) Nru 288/2009 f’dak li għandu x’jaqsam mad-data ta’ skadenza għall-Istati Membri biex jinnotifikaw l-istrateġiji tagħhom u l-applikazzjoni tagħhom għall-għajnuna lill-Kummissjoni u d-data ta’ skadenza għall-Kummissjoni biex tiddeċiedi dwar l-allokazzjoni finali tal-għajnuna fil-qafas tal-Iskema tal-Frott għall-Iskejjel
IL-KUMMISSJONI EWROPEA,
Wara li kkunsidrat it-Trattat dwar il-Funzjonament tal-Unjoni Ewropea,
Wara li kkunsidrat ir-Regolament tal-Kunsill (KE) Nru 1234/2007 tat-22 ta’ Ottubru 2007 li jistabbilixxi organizzazzjoni komuni ta’ swieq agrikoli u dwar dispożizzjonijiet speċifiċi għal ċerti prodotti agrikoli (Ir-Regolament Waħdieni dwar l-OKS) (1), u b’mod partikulari l-Artikolu 103h(f) tiegħu, flimkien mal-Artikolu 4 tiegħu,
Billi:
(1)
Skont l-Artikolu 4(1) tar-Regolament tal-Kummissjoni (KE) Nru 288/2009 (2), l-Istati Membri li japplikaw għall-għajnuna msemmija fl-Artikolu 103ga(1) tar-Regolament (KE) Nru 1234/2007 għal perjodu li jkun mill-1 ta’ Awwissu sal-31 ta’ Lulju għandhom jinnotifikaw lill-Kummissjoni dwar l-istrateġija tagħhom sal-31 ta’ Jannar tas-sena meta jibda dak il-perjodu.
(2)
Wara l-proposta tal-Kummissjoni għal Regolament tal-Parlament Ewropew u tal-Kunsill li jistabbilixxi organizzazzjoni komuni tas-swieq fi prodotti agrikoli (ir-Regolament dwar l-OKS Unika) (3), u l-ftehim politiku milħuq mill-koleġiżlaturi dwar il-ġejjieni tal-Politika Agrikola Komuni (PAK), mill-1 ta’ Jannar tal-2014 se jinbidlu elementi importanti tal-Iskema tal-Frott għall-Iskejjel, l-iktar l-ammont totali tal-għajnuna u r-rati l-ġodda ta’ kofinanzjament.
(3)
Bl-applikazzjoni tal-elementi l-ġodda tal-Iskema tal-Frott għall-Iskejjel mill-1 ta’ Jannar 2014 se jkun impossibbli għall-Istati Membri li jadattaw l-istrateġiji tagħhom għall-qafas il-ġdid qabel id-data ta’ skadenza għan-notifika tal-istrateġija.
(4)
Għalhekk, bħala miżura tranżitorja, l-Istati Membri li jkunu jixtiequ jimplimentaw Skema tal-Frott għall-Iskejjel għas-sena skolastika tal-2014 sal-2015 għandhom jitħallew jinnotifikaw lill-Kummissjoni sat-30 ta’ April 2014 dwar l-istrateġija tagħhom u dwar l-applikazzjoni tagħhom għall-għajnuna għall-perjodu mill-1 ta’ Awwissu 2014 sal-31 ta’ Lulju 2015.
(5)
Bl-istess mod, fid-dawl tat-tibdil li għandu jsir fil-baġit globali tal-Iskema tal-Frott għall-Iskejjel skont il-PAK il-ġdida, id-data ta’ skadenza għall-Kummissjoni biex tiddeċiedi dwar l-allokazzjoni finali tal-għajnuna għall-perjodu mill-1 ta’ Awwissu 2014 sal-31 ta’ Lulju 2015, stabbilita fit-tielet subparagrafu tal-Artikolu 4(4) tar-Regolament (KE) Nru 288/2009, għandha tittawwal sat-30 ta’ Ġunju 2014.
(6)
Il-miżuri previsti f’dan ir-Regolament huma skont l-opinjoni tal-Kumitat ta’ Ġestjoni għall-Organizzazzjoni Komuni tas-Swieq Agrikoli,
ADOTTAT DAN IR-REGOLAMENT:
Artikolu 1
1. B’deroga mill-Artikolu 4(1) tar-Regolament (KE) Nru 288/2009, l-Istati Membri jistgħu jinnotifikaw l-istrateġija tagħhom u l-applikazzjoni tagħhom għall-għajnuna għall-perjodu mill-1 ta’ Awwissu 2014 sal-31 ta’ Lulju 2015 sa mhux aktar tard mit-30 ta’ April 2014.
2. B’deroga mit-tielet subparagrafu tal-Artikolu 4(4) tar-Regolament (KE) Nru 288/2009, il-Kummissjoni għandha tiddeċiedi dwar l-allokazzjoni finali tal-għajnuna għall-perjodu mill-1 ta’ Awwissu 2014 sal-31 ta’ Lulju 2015 sat-30 ta’ Ġunju 2014.
Artikolu 2
Dan ir-Regolament għandu jidħol fis-seħħ fit-tielet jum wara l-pubblikazzjoni tiegħu f’Il-Ġurnal Uffiċjali tal-Unjoni Ewropea.
Għandu jiskadi fit-30 ta’ Ġunju 2014.
Dan ir-Regolament għandu jorbot fl-intier tiegħu u japplika direttament fl-Istati Membri kollha.
Magħmul fi Brussell, it-28 ta’ Novembru 2013.

Labels: 17
19
5
3
12
18
15